Diari Oficial de la Generalitat Valenciana


Sumari del DOGV 5379, del 02-11-2006 (2006/11143)

Bases de la convocatòria del concurs oposició lliure per a cobrir amb personal funcionari de carrera una plaça de tècnic mitjà (gestió tributària).
---------------------------------------------------------------------------------------------------------------------------------------------------

### Dades del document

Número de DOGV
:   5379

Data del DOGV
:   02-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11916


Data del document
:   16-06-2006

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * ciència econòmica
    * concurs administratiu
    * administració local
    * comptable

Bases de la convocatòria del concurs oposició lliure per a cobrir amb personal funcionari de carrera una plaça de tècnic mitjà (gestió tributària). [2006/A11709]  
En compliment de l'acord adoptat per la Junta de Govern Local de 15 de maig de 2006, es publica la convocatòria del concurs oposició lliure per a cobrir amb personal funcionari de carrera una plaça de tècnic mitjà (gestió tributària), segons les bases següents:  
Primera. Objecte de la convocatòria  
És objecte de la present convocatòria el proveïment en propietat, mitjançant el sistema selectiu de concurs oposició lliure, d'una plaça de tècnic mitjà (gestió tributària), pertanyent a l'oferta pública d'ocupació de l'any 2006.  
Aquesta plaça està enquadrada en l'escala d'administració especial, subescala B) servicis especials, classe C) places de comeses especials, dotada amb el sou corresponent al grup B, dues pagues extraordinàries, triennis i altres emoluments que pertoquen segons la legislació vigent i els acords municipals.  
1.1. Publicitat de la convocatòria.  
La convocatòria serà anunciada al Butlletí Oficial de la Província i al Diari Oficial de la Generalitat. Es farà pública al tauler d'edictes de la corporació i se n'inserirà un extracte al Boletín Oficial del Estado.  
Segona. Condicions dels aspirants  
Per a prendre part en el present concurs oposició caldrà reunir les següents  
2.1. Condicions:  
2.1.1 En funció de la nacionalitat podran participar en les proves:  
a) Els espanyols.  
b) Els nacionals d'un Estat membre de la Unió Europea o nacionals d'aquells Estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.   
També hi podran participar el cònjuge, descendents i descendents del cònjuge, dels espanyols i dels nacionals d'altres Estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les seues expenses.  
Aquest darrer benefici serà igualment d'aplicació a familiars de nacionals d'altres Estats, quan així estiga previst als tractats internacionals celebrats per la Comunitat Europea i ratificats per Espanya.  
2.1.2. Tenir complerts els 18 anys d'edat.  
2.1.3. Tenir la titulació universitària de grau mitjà o equivalent, o complir les condicions requerides per a obtenir-la, en la data en què acabe el termini de presentació d'instàncies.  
2.1.4. Tenir la capacitat física i psíquica suficient per al normal exercici de la funció.  
2.1.5. No trobar-se inhabilitat penalment per a l'exercici de funcions públiques.  
Els aspirants estrangers, no haver estat objecte de sanció disciplinària o condemna penal que impedisca, a l'Estat d'on són, l'accés a la funció publica.  
2.1.6. No haver sigut separat, mitjançant expedient disciplinari, del servici de cap de les Administracions públiques.  
2.2. Estrangers. Acreditació de la nacionalitat i relació de parentiu.  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst a l'apartat 2.1.1.b), paràgraf segon, el vincle de parentiu i, si escau, el fet de viure a expenses o trobar-se a càrrec del nacional d'un estat membre de la Unió Europea amb el qual es tinga aquest vincle.  
2.3. Equivalència de títols.  
Pertoca a l'autoritat acadèmica competent declarar l'equivalència de títols, que haurà de ser acreditada pels interessats.  
Els títols estrangers hauran de trobar-se degudament revalidats a la data de la fi del termini de presentació d'instàncies.  
Tercera. Instàncies  
3.1. Presentació d'instàncies.  
Les instàncies en què se sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què acabe el termini de presentació d'instàncies. Hi faran constar la seua opció a realitzar l'examen en valencià o en castellà.  
Així mateix detallaran en la sol·licitud els mèrits que al·leguen, els documents acreditatius dels quals aportaran els aspirant en el termini de deu dies hàbils, comptador a partir del fet que el tribunal expose al públic la relació d'interessats que superen tots els exercicis de la fase d'oposició.  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En aquest cas, caldrà estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.  
3.2. Minusvàlids.  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta, així com si necessiten alguna adaptació per tal de dur a terme les proves.  
3.3 Taxes per drets d'examen.  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 15,93 euros en concepte de taxes per drets d'examen.  
Aquestes taxes es faran efectives, directament o mitjançant transferència, al compte denominat Taxa inscripció proves selecció, de la Caja de Ahorros del Mediterráneo, situada a la Plaça de Baix, núm. 11, de què és titular l'Ajuntament d'Elx i que té el codi d'identificació següent:  
0006 14 5536463069  
Caldrà especificar en el document d'ingrés a quina prova selectiva correspon.  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.  
3.4 Exempció de la taxa  
A fi d'obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment el Servici Valencià d'Ocupació i Formació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els deu dies següents a l'acabament del termini d'admissió de sol·licitud, mitjançant instància a què acompanyarà llavors l'esmentada certificació.  
El fet de no presentar l'esmentada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.  
Quarta. Admissió d'aspirants  
4.1. Relació d'aspirants.  
Acabat el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.   
4.2. Seran causes d'exclusió, ultra les ja assenyalades:  
. No reunir cap dels requisits a què es refereix la base segona.  
. L'omissió de la firma en la sol·licitud.  
. L'omissió en la sol·licitud del número de DNI  
Cinquena. Tribunal qualificador  
La seua composició serà predominantment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:  
5.1. Composició.  
President:  
. El de la corporació o membre d'aquesta en qui delegue.  
Vocals:  
. Un representant de l'administració del Consell de la Comunitat Valenciana.  
. Un regidor del Partit Popular.  
. Dos funcionaris de carrera designats per la corporació.  
. Un representant del Servici de Recursos Humans.  
. Dos funcionaris de carrera, a proposta de la representació sindical.  
Secretari:  
. El de la corporació o funcionari en qui delegue.  
5.2. Suplents.  
Ultra això, el tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.  
5.3. Designació i publicitat.  
La designació dels membres del tribunal i dels seus assessors es farà pública al Butlletí Oficial de la Província i al Tauler d'Anuncis del Servici de Recursos Humans.  
La publicació de la seua composició nominal es verificarà almenys un mes ans del començ de la celebració de les proves.  
5.4. Constitució i actuació.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5.5. Assessors tècnics.  
Quan la naturalesa de les proves així ho requerisca, podran designar-se assessors especialistes que col·laboraran amb el tribunal exercint la seua respectiva especialitat tècnica.  
5.6. Abstencions i recusacions.  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:  
. Els qui en els cinc anys anteriors a la publicació de la convocatòria haguessen fet tasques de preparació d'aspirants a proves selectives d'accés a l'administració Pública.  
. Els qui es troben inclosos en algun dels supòsits a què es refereix l'article 28.2 de la Llei 30/92.  
Així mateix, els aspirants podran recusar-los en la forma prevista a l'article 21 de l'esmentada Llei.  
5.7. De l'absència del president.  
Si un cop constituït el tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor .si n'hi hagués. i, si no, el vocal de major edat.  
5.8. Actes.  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produïsquen. Les actes, numerades i rubricades, constituiran l'expedient que reflectirà el procés selectiu dut a terme.  
Sisena. Començ i desenvolupament de les proves  
6.1. Actuació dels aspirants.  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra N.  
L'aspirant acudirà a les proves proveït del DNI perquè, en qualsevol moment de la realització de l'exercici, puga ser comprovada la seua identitat.  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la no assistència a aquestes, tot i que això es dega a causes justificades. Tractant-se de proves de caràcter individual i successiu, el tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.  
6.2. Dates d'examen.  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de celebrar-se.  
Al final de cada exercici el tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de quaranta-huit hores si es tracta d'un nou exercici.  
Entre la fi d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals. Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.  
Setena. Proves selectives  
7.1. Fase d'oposició. Els exercicis de l'oposició seran els següents, amb el caràcter i contingut que s'assenyala:  
7.1.1. Primer. Obligatori, eliminatori i qualificable de 0 a 10 punts.  
Resolució d'un qüestionari de 150 preguntes amb 4 opcions de resposta cadascuna d'elles, de les quals només una serà vàlida, sobre el contingut del conjunt del temari de l'Annex I de la convocatòria i sobre les funcions del lloc (Annex II).  
Seran penalitzades les respostes errònies.  
Ultra això, el qüestionari podrà contenir preguntes de reserva a les quals els aspirants hauran de respondre perquè siguen valorades, en substitució de les que, eventualment, el tribunal declaràs invalidades per causes justificades.  
7.1.2. Segon. Obligatori, eliminatori i qualificable de 0 a 10 punts.  
Desenvolupament per escrit de dos temes, triats a l'atzar, dels compresos en el temari de l'Annex I de la convocatòria, part de .Matèria Específica.. S'exclou la part de Cultura Organitzativa.   
Temps màxim: dues hores.  
7.1.3. Tercer. Obligatori, eliminatori i qualificable de 0 a 10 punts.  
Realització d'un o més supòsits pràctics relacionats amb les funcions pròpies del lloc de treball (Annex II de la convocatòria).  
7.1.4. Quart. Obligatori, no eliminatori i qualificable de 0 a 1 punt.  
Demostrar coneixements orals de valencià de nivell similar a l'exigit per la Junta Qualificadora de Coneixements de Valencià, per a l'expedició del Certificat de Coneixements Orals.  
7.2 Fase de concurs  
Els mèrits al·legats seran valorats d'acord amb el barem següent:  
Antiguitat   
Antiguitat. Màxim 7,97 punts.  
Per cada mes complet de servicis prestats en qualsevol de les distintes   
Administracions Públiques en llocs amb funcions iguals o similars.   
Per cada mes complet: 0,075 punts  
Formació  
Màxim: 5,31 punts   
Titulacions acadèmiques. Màxim: 0,60 punts   
Distintes de la requerida per al lloc i d'igual o superior nivell en matèries que estiguen relacionades amb les funcions del lloc, d'acord amb l'escala següent:  
Titulació a nivell de Grup A 0,60 punts  
Titulació a nivell de Grup B 0,45 punts  
Cursos de Formació i perfeccionament específics:  
Màxim: 3,51 punts   
Es valoraran els cursos de formació i Perfeccionament directament relacionats amb les funcions del lloc a exercir, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol Centre o organisme de formació d'empleats Públics i/o universitats. Es valorarà a raó de 0,02 punts per hora de curs.  
No es puntuaran mai en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària i els dels diferents Instituts de les Universitats, quan formen part del Pla d'Estudis del Centre. Tampoc els cursos derivats de processos selectius, promoció interna, plans d'ocupació i adaptació de regim jurídic a la naturalesa dels llocs que s'ocupen.  
En el supòsit de cursos impartits, aquests es valoraran per una sola vegada. No seran susceptibles de ser valorades edicions d'un mateix curs.  
Valencià Màxim: 0,60 punts   
Es valoraran prèvia acreditació d'estar en possessió del corresponent certificat expedit o homologat per la JQCV, d'acord amb l'escala següent:  
a) Grau superior 0,60 punts  
b) Grau mitjà 0,45 punts   
c) Grau elemental 0,30 punts  
d) Coneixement oral 0,15 punts  
La valoració del coneixement del valencià s'efectuarà puntuant exclusivament el nivell més alto obtingut, sempre i quan no constituïsca un requisit del lloc degudament establit en la convocatòria.  
Idiomes comunitaris Màxim: 0,60 punts  
Per cada curs o la seua equivalència si es tracta de cicles, corresponents a títols de la Universitat o Escola Oficial d'Idiomes: 0,12 punts  
7.3. Minusvalideses  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves. A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.  
7.4. Anonimat  
En la realització dels exercicis escrits, sempre que siga possible, caldrà garantir l'anonimat dels aspirants.  
Huitena. Qualificació de les proves selectives  
8.1. Fase d'oposició.  
Els membres del tribunal qualificaran els exercicis eliminatoris amb puntuació de 0 a 10 punts els tres primers exercicis. Seran eliminats els aspirants que no assolesquen un mínim de 5 punts en cascun d'ells. El quart exercici és obligatori i qualificable de 0 a 1 punt.  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. S'hi negligiran les dues puntuacions extremes .la major i la menor. de les concedides o, si escau, una de les que apareguen repetides com a tals i això quan disten de més de dos punts de la més propera.  
8.1.1. Publicitat.  
Les qualificacions de cada exercici es faran públiques al tauler d'edictes del Servici de Recursos Humans el mateix dia en què siguen acordades.  
8.2. Fase de concurs  
8.2.1. Valoració.  
El tribunal valorarà els mèrits al·legats i acreditats per cada aspirant, sempre que s'hagen contret amb anterioritat a la data en la qual acabe el termini de presentació d'instàncies, aplicant estrictament els que consten en la base setena i les valoracions que s'hi indiquen.   
8.2.2. Acreditació de mèrits.  
En el termini de 10 dies hàbils, comptador a partir de la publicació pel tribunal, de la relació de tots els aspirants que hagen superat la Fase d'Oposició, s'aportaran els justificants dels mèrits al·legats en les respectives sol·licituds.  
Els mèrits que al·leguen els aspirants s'acreditaran a través de títols, certificacions o diplomes, mitjançant originals o amb fotocòpies acarades compulsades.  
En qualsevol moment del procés de selecció podran recaptar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren pertinents per a una correcta valoració.  
8.2.3 Antiguitat.  
L'antiguitat s'al·legarà en la sol·licitud, encara que no caldrà acreditar la que conste en l'expedient personal. Haurà de justificar-se, en canvi, aquella de la qual no es tinga constància en el Servici de Recursos Humans.  
No es computaran servicis que hagueren sigut prestats simultàniament amb d'altres ja al·legats.  
8.2.4 Cursos.  
La realització de cursos s'acreditarà a través de certificats o diplomes. Només podran valorar-se si foren organitzats o convocats per la Universitat, Instituts o Escoles Oficials de Formació de Funcionaris, o altres Entitats o Centres Docents públics o privat, dels contemplats en la Llei Orgànica 8/1985, de 13 de juliol, reguladora del Dret a l'Educació, en haver sigut homologats pels Instituts o Escoles Oficials de Formació de Funcionaris o per la Universitat.  
Aquelles activitats de naturalesa diferent als cursos, tals com ara jornades, taules redones, encontres, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.  
8.3. Qualificació definitiva.  
L'ordre de qualificació definitiva serà el resultant de la suma total de punts obtinguts en la Fase de oposició i en la Fase de Concurs.  
8.4. Igualtat en la qualificació.  
En cas d'empat, s'acudirà per tal de dirimir-lo a la major puntuació assolida en cadascun dels exercicis de la Fase d'Oposició, que s'aplicaran successivament en l'ordre en el qual hagen sigut realitzats. En un altre cas, decidirà la superior puntuació aconseguida en la Fase de Concurs, apartat de Cursos Específics i Antiguitat, aplicats successivament per aquest ordre. Si persisteix l'empat, es dirimirà, atenent els cognoms dels aspirants afectats, per aplicació de l'ordre alfabètic, que s'iniciarà per la lletra N.  
Novena. Relació d'aprovats, presentació de documents i nomenament  
9.1. Relació definitiva d'aspirants aprovats.  
Resoltes les possibles al·legacions i correccions, si n'hi hagués, el tribunal dictarà resolució i fixarà la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El tribunal elevarà l'esmentada relació a la Presidència de la corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.   
9.2. Presentació de documents.  
Els opositors proposats presentaran al Servici de Recursos Humans d'aquest Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per prendre part en les proves s'exigeixen en la base segona, que són:  
9.2.1. Fotocòpia del Document Nacional d'Identitat acompanyada de l'original per a la seua compulsa.  
Els aspirants estrangers aportaran documentació acreditativa de llur edat i identitat, en fotocòpia acompanyada de l'original per a la seua compulsa.  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) de titulació universitària de grau mitjà o equivalent, o complir les condicions requerides per tal d'obtenir-la en la data en què acabe el termini de presentació d'instàncies.  
Si aquests documents s'expedeixen després de la data en què acaba el termini de presentació d'instància, caldrà justificar el moment en què conclogueren els estudis.  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i de ser compatibles amb les funcions pròpies del lloc, mitjançant certificació expedida pel Centre Base de la Conselleria de Benestar Social, carrer Fernando Madroñal, 52, Alacant.  
9.2.4. Certificat de no trobar-se inhabilitat penalment per a l'exercici de funcions públiques.  
Els estrangers hauran d'aportar document acreditatiu de no haver estat objecte de cap sanció disciplinària o condemna penal que impedisca, a l'Estat d'on són, l'accés a la funció pública.  
9.2.5. Declaració jurada de no haver sigut separat, mitjançant expedient disciplinari, de qualsevol Administració o ocupació pública.  
Així mateix, presentaran declaració de compatibilitat i de no percepció d'havers passius.  
9.3. Exempcions.  
Els opositors que tenen la condició de funcionaris públics o de personal laboral al servici de l'Ajuntament d'Elx estan exempts de justificar les condicions i els requisits que ja tinguessen anteriorment acreditats davant d'aquest.  
9.4. Pèrdua del dret al nomenament.  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser contractats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per aquestes causes no siguen ocupades.  
9.5. Presa de possessió.  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.   
9.6. Jurament o promesa.  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06.04.1979).  
Diez. Incidències  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.  
Onze. Facultat de l'Alcaldia  
El Sr. alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que siguen procedents.  
Dotze. Impugnació de la convocatòria  
La convocatòria, les seues bases i tots els actes administratius que se'n deriven i es deriven de les actuacions del tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener). Concretament, contra les qualificacions del tribunal, a partir de llur publicació, els aspirants podran presentar:  
. Durant el termini de quaranta-huit hores, les reclamacions o al·legacions que estimen oportunes, que seran resoltes pel mateix tribunal.  
. Durant el termini d'un mes, recurs d'alçada, que serà resolt pel president de la corporació.  
Tretze. Legislació aplicable  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.  
ANNEX I  
Programa de temes del concurs oposició lliure per a cobrir en propietat una plaça de tècnic mitjà (gestió tributària)  
Matèries comunes  
Dret polític i constitucions, administratiu i local  
Tema 1. L'Estat. Concepte. Elements. Formes d'estat.   
Tema 2. La Constitució espanyola de 1978. Principis generals. Drets i deures fonamentals dels espanyols.  
Tema 3. La Corona. El Poder legislatiu.  
Tema 4. El Govern. Administració de l'Estat.  
Tema 5. Organització territorial de l'Estat. Els estatuts d'autonomia: significat d'aquests. Especial referència a l'Estatut d'autonomia de la Comunitat Valenciana.  
Tema 6. El Poder judicial.  
Tema 7. L'acte administratiu. Concepte. Elements de l'acte administratiu.  
Tema 8. Principis generals del procediment administratiu. Normes reguladores. Fases. Dimensió temporal del procediment administratiu. Dies i hores hàbils; còmput de terminis. Recepció i registre de documents.  
Tema 9. Fases del procediment administratiu general. Comunicacions i notificacions. El silenci administratiu.  
Tema 10. La teoria de la invalidesa de l'acte administratiu: actes nuls i anul·lables.  
Tema 11. Sotmetiment de l'administració a la Llei i al Dret. Fonts del Dret Públic. La Llei: les seues classes.  
Tema 12. Els recursos administratius. Concepte. Principis generals i classes.  
Tema 13. La funció pública local i l'organització d'aquesta.  
Tema 14. Drets i deures dels funcionaris públics locals. Incompatibilitats. Règim disciplinari. Seguretat Social.  
Tema 15. Règim local espanyol. Principis constitucionals.  
Tema 16. El municipi. Organització municipal. Competències.  
Tema 17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.  
Matèries específiques  
Dret administratiu especial, tributari i civil  
Tema 18. Las bases del procediment economicoadministratiu. Procediments en les reclamacions econòmiques i financeres.  
Tema 19. Drets i garanties dels contribuents.  
Tema 20. Els contractes administratius: Naturalesa jurídica, classes i règim jurídic. Elements dels contractes administratius. Formes d'adjudicació dels contractes. Resolució.  
Tema 21. La jurisdicció contenciosa administrativa: Naturalesa, extensió i límits. Òrgans de la jurisdicció contenciosa administrativa. Les parts en el procés contenciós administratiu: Capacitat, legitimació i defensa. Tràmits previs a la interposició del recurs contenciós administratiu. Principals aspectes del procés contenciós administratiu. Recurs contra sentències.  
Tema 22. Principis generals de l'ordre tributari. Normes tributàries. Principis generals. Aplicació de les normes.  
Tema 23. Los tributs. Classes de tributs. El fet imposable. El subjecte passiu. La base. El deute tributari. Infraccions i sancions tributàries.  
Tema 24. L'impost de successions i donacions. Fet imposable i exempcions. Subjectes passius. Base imposable. Deute tributari. Gestió de l'impost.  
Tema 25. L'impost sobre transmissions patrimonials i actes jurídics documentats. Estructura. Àmbit d'aplicació. Exempcions. Gestió de l'impost. Fet imposable. Subjectes passius. Base imposable. Deute tributari.  
Tema 26. Taxes i preus públics. Disposicions generales. Taxes: normes generals. La relació jurídica i tributària de la taxa. Gestió i liquidació de les taxes. Preus públics.  
Tema 27. El sistema impositiu local en el text refós de la Llei reguladora de les Hisendes Locals. Els impostos municipals obligatoris. Especial referència a l'Impost sobre Activitats Econòmiques. Els impostos municipals potestatius. Especial referència de l'impost sobre l'Increment de Valor dels Terrenys de naturalesa urbana.  
Tema 28. L'impost sobre Béns Immobles en el text refós de la Llei reguladora de les Hisendes Locals. Béns immobles urbans, rústics i de característiques especials. Les exempcions: Classes Mínims exempts. Bonificacions.  
Tema 29. Els beneficis fiscals en l'impost sobre Béns Immobles. Les exempcions: Classes. Mínims exempts. Bonificacions.  
Tema 30. Els subjectes passius de l'impost sobre Béns Immobles. Base Imposable. Base liquidable. Tipus de gravamen. Quota. Període impositiu i dret a percebre.  
Tema 31. El procediment de recaptació. Òrgans de recaptació. L'ingrés del tribut en període voluntari. Ajornament fraccionament del pagament. El procediment de constrenyiment.  
Tema 32. Ordenances i reglaments de les Entitats Locals, especial referència a les Ordenances Fiscals. Procediment d'elaboració i aprovació.  
Tema 33. Contribucions Especials. Concepte. Fet imposable, Base Imposable i subjectes passius. Procediment d'imposició i ordenació de Contribucions Especials. L'associació administrativa de contribuents.   
Tema 34. La finca registral. Actes i drets que es poden inscriure. La immatriculació de la finca. Mitjans d'immatriculació. Concordança entre el Registre de la Propietat i la realitat. L'expedient de domini i les seues distintes finalitats. La seua tramitació.  
Tema 35. Les declaracions d'obra nova i la divisió horitzontal. Els excessos de cabuda. Modificacions de la finca registral: L'agrupació, l'agregació, la segregació i la divisió de finques.  
Tema 36. La comunitat de béns: Concepte i classes. La propietat horitzontal. Drets i obligacions dels propietaris. Elements comuns i privatius. Règim jurídic. El dret d'aprofitament per torns de béns immobles.  
Tema 37. Els drets reals de gaudi. L'usdefruit: Concepte, caràcters. Drets i obligacions de l'usufructuari. Extinció. Dret d'ús i habitació. Els drets reals de cens, emfiteusi i fur. El dret de superfície. El dret de servitud.  
Gestió Cadastral i Urbanisme  
Tema 38. El Cadastre. Concepte. Orígens i diversos models existents. Evolució històrica del Cadastre a Espanya.  
Tema 39. El text refós de la Llei del Cadastre Immobiliari. Estructura, contingut i principis informadors.  
Tema 40. Concepte de gestió cadastral. La gestió tributaria i la gestió cadastral en l'impost sobre Béns Immobles. Distribució de competències. El Padró cadastral.  
Tema 41. Concepte de titular cadastral. Regles de representació dels titulars cadastrals. Drets i obligacions del titular cadastral.  
Tema 42. Procediments de valoració col·lectiva de caràcter general i parcial. Procediment simplificat de valoració col·lectiva. Procediment de determinació de valors cadastrals dels Béns Immobles de Característiques Especials. Actualització de valors L'expedient cadastral.  
Tema 43. La formació i el manteniment del Cadastre Immobiliari. Procediment de declaració. Fets, actes i negocis susceptibles de declaració. Concepte. Subjectes obligats a declarar. Terminis i efectes. Conseqüències del no compliment. Models de declaració i documentació a presentar . Lloc de presentació. Procediments de comunicació i sol·licitud.  
Tema 44. La col·laboració administrativa en matèria de gestió cadastral. Col·laboració institucional. Col·laboració de les Entitats locals i territorials mitjançant la subscripció de Convenis de col·laboració. Objecte, abast i règim jurídic dels Convenis de col·laboració. Procediment per a la seua formalització.  
Tema 45. La referència cadastral. La seua configuració actual. Constància documental de la referència cadastral: En els documents notarials i en els procediments administratius. Constància registral. Efectes i comunicacions. Especial referència a la coordinació amb el Registre de la Propietat.  
Tema 46. Valoració cadastral dels béns immobles urbans. Normes tècniques. Valoració del sòl. Criteris. Valors de repercussió i unitaris. Coeficients correctors d'aplicació.  
Tema 47. Valoració de les construccions en el procediment de valoració cadastral. Criteris. Tipologies d'edificacions. Coeficients correctors a aplicar. Coeficients correctors de la suma del valor del sòl i de la construcció. El valor cadastral.  
Tema 48. Antecedents i principis inspiradors de l'urbanisme. Legislació urbanística estatal. Jurisprudència constitucional. Legislació vigent a la Comunitat Valenciana.  
Tema 49. Competència de l'Estat, Comunitats Autònomes i Entitats Locals en matèria urbanística.  
Tema 50. L'Organització administrativa de l'urbanisme. Òrgans competents a la Comunitat Autònoma Valenciana i en les Corporacions Locals.  
Tema 51. Instruments d'ordenació a la Comunitat Autònoma Valenciana.(I). Pla d'Acció Territorial. Plans Generals. Plans Especials. Descripció i tramitació.  
Tema 52. Instruments d'ordenació a la Comunitat Autònoma Valenciana. (II). Plans Parcials. Plans de Reforma Interior. Catàlegs. Estudis de Detall. Descripció i tramitació.  
Tema 53. Execució del Planejament (I). Actuacions aïllades i actuacions integrades. Programes. La selecció de l'urbanitzador. Relacions entre urbanitzador i propietaris de terrenys afectats per l'actuació urbanitzadora.  
Tema 54. Execució del Planejament (II). La reparcel·lació. Naturalesa, procediment i efectes de la reparcel·lació forçosa. Actuacions en sòl urbà. Transferències i reserves d'aprofitament.   
Tema 55. El sòl: Classes i règim jurídic. Les tècniques de redistribució dels beneficis i càrregues derivades del planejament. El règim de valoracions.  
Cultura organizativa  
Tema 56. Salut Laboral I: Llei 31/1995 de 8 de novembre, Llei de Prevenció de Riscs Laborals. RD 39/1997 de 17 de gener, Reglament dels Servicis de Prevenció.  
Tema 57. Salut Laboral II: Condicions de seguretat de caràcter general. Riscs específics vinculats al lloc prevenció d'aquests.  
Tema 58. La Qualitat en les Administracions Públiques.  
Tema 59. L'Atenció al ciutadà.  
Tema 60. La Cultura participativa en les Organitzacions.  
ANNEX II  
Funcions essencials del lloc de tècnic mitjà (gestió tributària)  
1. Gestionar integralment els padrons municipals d'IBI (rústica i urbana), realitzant tots els processos que calguen tant per al manteniment actualitzat d'aquests com per a la gestió eficient dels impostos.  
2. Redactar informes, propostes, etc. en l'àmbit de la seua competència professional.  
3. Dissenyar, desplegar i avaluar plans, projectes i programes en l'àmbit de la seua competència.  
4. Desenvolupar tasques d'informació i assessorament en matèria de competència.  
5. Realitzar les operacions complementàries que es necessiten habitualment per a executar les activitats de la seua especialitat/lloc.  
Elx, 16 de maig 2006.. EL tinent d'alcalde d'Organització, Recursos Humans i Qualitat: Carlos Gosalbez Arnau.